РЕПУБЛИКА СРБИЈА

ОПШТИНА/ГРАД

Општинска/Градска управа

Организациона јединица

Број: \_\_\_\_\_\_\_\_\_/\_\_\_\_\_\_

Дана \_\_\_\_\_\_\_\_\_\_ 20\_\_\_. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Општинска/Градска управа Општине/Града \_\_\_\_\_\_\_\_ – Одељење за \_\_\_\_\_\_\_\_ Одсек за \_\_\_\_\_\_\_\_, поступајући у предмету озакоњења објекта/објеката, инвеститора \_\_\_\_\_\_\_\_\_\_\_\_\_\_\_\_ (*име и презиме*) из \_\_\_\_\_\_\_\_, улица \_\_\_\_\_\_\_\_ број \_\_, број предмета \_\_\_\_\_\_\_\_, сагласно члану 70. ст. 2. и 7. Закона о планирању и изградњи („Службени гласник РС”, бр. 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др. закон и 9/2020) и члану 136. Закона о општем управном поступку („Службени гласник РС”, бр. 18/2016 и 95/2018), дана \_\_. \_\_. 2020 године, доноси следеће:

**Р Е Ш Е Њ Е**

1. Прекида се поступак озакоњења објекта инвеститора \_\_\_\_\_\_\_\_ (у даљем тексту: инвеститор) из \_\_\_\_\_\_\_\_, улица \_\_\_\_\_\_\_\_, број поступка \_\_\_\_\_\_\_\_ до решавања имовинско-правних односа.
2. Одређујеседа је земљиште за редовну употребу стамбеног објекта спратно­сти \_\_\_\_\_ постојећег на катастарској парцели број \_\_\_\_\_\_\_\_\_ КО \_\_\_\_\_\_\_\_ број објекта \_, инвеститора из става 1. диспозитива овог решења, земљиште испод објекта у површини од \_\_ m2.
3. Након правоснажности овог решења инвеститор стиче право да му носилац права јавне својине отуђи непосредном погодбом грађевинско земљиште у мерама и површини одређеној у ставу 2. диспозитива овог решења.
4. Обавезујесе инвеститор да након стицања права својине на земљишту из става 2. диспозитива овог решења формира катастарску парцелу, а ово решење представља исправу подобну за формирање катастарске парцеле и основ за спровођење промене у Републичком геодетском заводу.
5. Обавезује се **инвеститор** да у року од 5 година од дана правоснажности решења о озакоњењу објекта покрене поступак за утврђивање земљишта за редовну употребу објекта у складу са Законом о планирању и изградњи.

**О б р а з л о ж е њ е**

Пред Одељењем Градске/Општинске управе Града/Општине \_\_\_\_\_\_\_\_ у току је спровођење поступка озакоњења објекта инвеститора \_\_\_\_\_\_\_\_ из \_\_\_\_\_\_\_\_, улица \_\_\_\_\_\_\_\_ број \_\_. Поступак озакоњења води се под бројем \_\_\_\_\_\_\_\_. Инвеститор је надлежном органу који спроводи поступак озакоњења доставио: препис листа непокретности са копијом плана за објекат који је предмет озакоњења. Приликом оцене испуњености услова за спровођење поступка озакоњења предметног објекта, надлежно одељење је утврдило да се објекат који је предмет озакоњења налази на катастарској парцели број \_\_\_\_\_\_\_, КО \_\_\_\_\_\_\_\_\_\_\_, а која парцела је у власништву Општине/Града \_\_\_\_\_\_\_\_ и да инвеститор нема одговарајуће право на земљишту, да би објекат, у складу са Законом о озакоњењу објеката, могао да се озакони.

Чланом 70. ст. 2. и 3. Закона о планирању и изградњи прописано је да по захтеву подносиоца захтева у поступку легализације, односно озакоњења, надлежни орган може одредити грађевинско земљиште испод објекта као земљиште за редовну употребу, уз обавезу подносиоца захтева да у року од пет година од дана правноснажности решења о озакоњењу покрене поступак за утврђивање земљишта за редовну употребу, у складу са овим законом. Евиденцију катастарских парцела из поступка озакоњења из става 2. овог члана води орган који је донео решење о озакоњењу, уз обавезу да свако донето решење из става 2. овог члана достави и органу надлежном за имовинско-правне послове. Када је објекат изграђен на земљишту у јавној својини Републике Србије, примерак решења доставља се Републичкој дирекцији за имовину Републике Србије.

Чланом 70. став 7. истог Закона прописано је да, ако је предмет стицања само земљиште испод објекта из става 2. овог члана за потребе озакоњења, надлежни орган, решењем којим се прекида поступак озакоњења до решавања имовинско-правних односа на земљишту на коме се незаконито изграђен објекат налази, одређује и површину тог земљишта, на основу копије плана парцеле са уцртаном основом постојећег објекта. Власник објекта који је предмет озакоњења на тој грађевинској парцели има обавезу формирања катастарске парцеле пре издавања решења о озакоњењу објекта.

Ставом 9. истог члана прописано је да акт из става 7. овог члана представља исправу подобну за формирање катастарске парцеле.

Поступајући орган је од инвеститора тражио да достави елаборат геодетских радова са уцртаном основом објекта, а ради одређивања земљишта за редовну употребу за предметни објекат. Увидом у елаборат геодетских радова и копију плана за наведену катастарску парцелу надлежни орган одредио је да је земљиште за редовну употребу објекта који је предмет озакоњења земљиште испод објекта у површини од \_\_ m2.

На основу свега изложеног, одлучено је као у диспозитиву.

**Упутство о правном средству:**

Против овог решења може се изјавити жалба Министарству грађевинарства, саобраћаја и инфраструктуре, у року од 8 дана од његовог пријема, а преко овог Органа, таксирана са \_\_\_\_\_ дин. републичке административне таксе, која се уплаћује на рачун број: \_\_\_\_\_\_\_\_, позив на број: 97, модел \_\_\_\_\_\_\_\_.

**Решење доставити:**

* \_\_\_\_\_\_\_\_\_\_\_\_\_\_\_\_
* Градском/Општинском правобранилаштву
* Архиви.

ПОТПИС ОВЛАШЋЕНОГ ЛИЦА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_